Մեկ այլ կարևոր հարցի էլ կցանկանայի անդրադառնալ: Նայում եմ ավագանու ընտրություններին մասնակցող 13 քաղաքական ուժերի ցանկին և ափսոսում եմ , որ ոչ մի նոր քաղաքական ուժ՝ հեղափոխությունից ծնված ուժ ներկայացված չէ: Հուսով եմ, որ խնդիրը ժամանակի սղությունն է, և ապագայում վստահաբար կլինեն քաղաքական նախաձեռնություններ, միավորումներ, որոնք կհասցնեն խորհրդարանական ընտրություններին մասնակցել: Դա շատ կարևոր է, որովհետև մենք քաղաքական դաշտում նոր, թարմ ուժերի կարիք ունենք, և վստահաբար, կա այդ ռեսուրսը: